

**Испания, Андора и Ривиерата – с полет от Милано**

Самолетна програма 11 дни / 10 нощувки

**Цена: от 768 евро / 1502 лева**

**Дати: 16.05/ 30.09.14**

**Цената включва:**

- 10 нощувки със закуски в хотели: по една в Генуа, района на Марсилия, Сарагоса, Андора, района на Ница, Милано и по две в Коста Брава/ Коста дел Маресме и Мадрид;

- Самолетен билет София- Милано- София;

- 2 вечери ;

- Транспорт с комфортен автобус;

- Екскурзоводско обслужване;

**Цената не включва:**

- Доплащане за единична стая- 213 евро ;

- Летищни такси – 130 евро ( подлежат на потвърждение) ;

- Медицинска застраховка за 11 дни с покритие 5000 евро за лица на възраст до 65 г – 10 лв, за лица на възраст от 65 г до 70 г - 15 лв, за лица на възраст от 70 г до 75 г – 20 лв, за лица на възраст от 75 г до 80 г – 30 лв;

- Екскурзия до Толедо и Ел Ескориал при минимум 25 души – 25 евро;

- Входни такси за посещаваните туристически обекти

**С тази екскурзия ще посетите :** Милано – Генуа- Марсилия – Монпелие - Коста Брава/ Коста дел Маресме- Барселона - Валенсия – Мадрид- Сарагоса – Андора- Ница – Монако – Монте Карло – Милано

**Туристическа програма :**

**1 ден – Милано - Генуа**

Полет София – Милано. Отпътуване за Генуа. Туристическа обиколка на Генуа – от старото пристанище по каменните криволичещи улици ще стигнем до Катедралата Сан Лоренцо и Двореца на Дожите, къщата на Христофор Колумб, Централния площад и Виа Гарибалди. Нощувка в Генуа.

**2 ден – Генуа - Марсилия**

Закуска. Отпътуване за Франция. Разглеждане на Марсилия - квартала на Старото пристанище, Катедралата, булевард „Канебиер”,  базиликата Нотр-Дам-дьо-ла-Гард.  Свободно време, възможност за разходка с корабче до замъка Иф, увековечен от Александър Дюма в романа му „Граф Монте Кристо”.Нощувка в района на Марсилия.

**3 ден - Марсилия – Монпелие - Коста Брава/ Коста дел Маресме**

Закуска. Отпътуване за Испания с попътно посещение на Монпелие- – малките живописни улички и елегантните патрициански къщи са ключа към неповторимата атмосфера и уют на столицата на Лангедок – Русийон, ще видите Площада на Комедията, Кметството и Префектурата, Катедралата, Университета и величествената триумфална арка, паметника на Краля Слънце.Пристигане вечерта в едно от курортните селища на Испанската Ривиера /Коста Брава или Коста дел Маресме/, разположени до Барселона. Настаняване в хотел. **Вечеря**. Нощувка.

**4 ден - Барселона – Коста Брава/ Коста дел Маресме**

Закуска. Отпътуване за Барселона. Панорамна автобусна обиколка, включваща старото пристанище с паметника на Колумб, Ла Педрера (UNESCO), Ла Саграда Фамилия, Парка Гюел (UNESCO), Националния дворец, хълма Монджуик с “Олимпийския пръстен” (Стадиона, Двореца на спорта, сградата на Фондация “Жоан Миро”). Пешеходна разходка по известната улица Лас Рамблас, из Готическия квартал и площад Реал. Свободно време. По желание  посещение на най – големия в Европа Океанографски музей - Аквариума. Връщане в курорта. По желание фламенко шоу. **Вечеря**. Нощувка.

**5 ден - Валенсия - Мадрид**

Закуска. Отпътуване за Валенсия - ренесансовият град на Испания.Кратка туристическа програма във Валенсия – Кралския площад, Катедралата, Кметството, Вратата Серано, Градът на изкуството и науката.Продължаваме за Мадрид.Настаняване в хотел.Нощувка.

**6 Ден – Мадрид**

Закуска. Посещавайки Мадрид, долавяме духа на отминалите векове, когато Мадрид е бил резиденция на няколко кралски династии. Автобусно-пешеходна програма: Фонтана на Нептун, Фонтана на Аполон, Фонтана на богината Кибела, Музея Прадо, гарата Аточа, Площад Испания с кулата „ Испания” и монумента на Сервантес, Дон Кихот и Санчо Панса, Кралския дворец и Катедралата, Операта, Пласа Майор, конната статуя на Филипе Трети. Свободно време или разходка до Пуерта дел Сол и Мечето на Мадрид.Нощувка в Мадрид.

**7 ден - Мадрид – Толедо- Сарагоса**

Закуска. Свободно време в Мадрид или по желание екскурзия до Толедо (UNESCO) и Ел Ескориал – пантеон на испанските крале . Сутринта отпътуване за Толедо с разглеждане на Катедралата, църквата Санто Томе, Синагогата. Продължаваме с посещение на Ел Ескориал. Късният следобед отпътуване за Сарагоса.Настаняване в хотел. Нощувка

**8 ден - Сарагоса - Андора**

Закуска. Туристическа програма в Сарагоса до обяд : площада Пилар, Катедрала де ла Сео, останките от римската крепостна стена, паметника на Гай Юлий Цезар, Катедралата Нуестра Синьора дел Пилар, двореца Алхаферия / 3 евро/. Отпътуване за Андора. Настаняване в хотел и свободно време за шопинг в Андора. "Безмитен магазин" - така живеещите от двете страни на френско - испанската граница наричат съседна Андора. Именно там французите и испанците пазаруват през почивните дни.  И те са само част от 12-те милиона туристи годишно, които посещават миниатюрната държава. Нощувка

**9 ден – Андора - Ница**

Закуска. Отпътуване за Франция. Попътно посещение на кино-фестивалния град Кан. Разходка  по крайбрежния булевард „Кроазет”, където са разположени едни от най-известните хотели, кафенета и ресторанти; Алеята на Славата;  снимки пред Фестивалния дворец. Настаняване в хотел в района на Ница.Нощувка

**10 ден – Ница – Монако – Монте Карло - Милано**

Закуска. Отпътуваме за княжество Монако, богато на исторически и културни паметници, пищна субтропическа растителност, изумителни панорамни гледки. Посещение на Монте Карло, където е прочутото Казино – първият „европейски игрален дом”, както и не по-малко известните хотел и кафене „Дьо Пари”, пистата на рали „Монте Карло” и „Гран При” от FORMULA 1. Разглеждане на главните забележителности: Кралския дворец, Катедралата „Св. Николай”, съхранила тленните останки на членове от фамилията Грималди, красивите богати сгради, стилни и дискретни в своята монументалност. Продължаваме към Милано.Настаняване в хотел. Нощувка.

**11 ден – Милано - София**

Закуска. Трансфер до летището за полет до София.